Document ID: /fineweb-2-swissfilter-quality_10-filterrobots/filtered/02038.jsonl.gz/2964

Il stan d'emplenida dals lais da fermada en Svizra muntava la fin da settember a 87,3%. En media da quest temp è ordinaria la quota da radund 85,4%. Suenter la stad da chaliras 2004 era la quota schizunt 83%. Quai resulta da la statistica d'electricitad da l'Uffizi federal per energia.
Las ovras electricas han producì damain energia.
Tenor l'Uffizi federal per energia e per la Federaziun svizra per l'economia idrologica n'è però betg mo l'aura miaivla in factur per laschar plains ils lais. Ils pretschs bass d'energia hajan dà nagin impuls a las ovras electricas da producir l'energia. Questas spetgian pli gugent sin megliers pretschs.
RR novitads 16:00